CELEX: 32007L0035
Language: da
Date: 2007-06-18 00:00:00
Title: Kommissionens direktiv 2007/35/EF af 18. juni 2007 om ændring, med henblik på tilpasning til den tekniske udvikling, af Rådets direktiv 76/756/EØF om indbyrdes tilnærmelse af medlemsstaternes lovgivning om montering af lygter og lyssignaler på motordrevne køretøjer og påhængsvogne dertil   (EØS-relevant tekst)

19.6.2007   
            
            
               DA
            
            
               Den Europæiske Unions Tidende
            
            
               L 157/14
            
         
      KOMMISSIONENS DIREKTIV 2007/35/EF
   af 18. juni 2007
   om ændring, med henblik på tilpasning til den tekniske udvikling, af Rådets direktiv 76/756/EØF om indbyrdes tilnærmelse af medlemsstaternes lovgivning om montering af lygter og lyssignaler på motordrevne køretøjer og påhængsvogne dertil
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (1), særlig artikel 13, stk. 2, andet led,
   under henvisning til Rådets direktiv 76/756/EØF af 27. juli 1976 om indbyrdes tilnærmelse af medlemsstaternes lovgivning om montering af lygter og lyssignaler på motordrevne køretøjer og påhængsvogne dertil (2), særlig artikel 4, og
   ud fra følgende betragtninger:
   
               (1)
            
            
               Direktiv 76/756/EØF er et af særdirektiverne under den EF-typegodkendelsesprocedure, der er fastlagt ved direktiv 70/156/EØF. Bestemmelserne i direktiv 70/156/EØF om systemer, komponenter og separate tekniske enheder til køretøjer finder derfor anvendelse på direktiv 76/756/EØF.
            
         
               (2)
            
            
               Med henblik på at øge færdselssikkerheden ved at øge synligheden af store lastbiler og påhængskøretøjer hertil bør der i direktiv 76/756/EØF indføres en forpligtelse til montering af retroreflekterende materialer på disse køretøjer.
            
         
               (3)
            
            
               For at tage hensyn til ændringer i UN/ECE-regulativ nr. 48 (3), som Fællesskabet allerede har stemt for, bør direktiv 76/756/EØF tilpasses til den tekniske udvikling ved at referere til de seneste krav i regulativet. Af hensyn til klarheden bør bilag II til direktiv 76/756/EØF erstattes af et nyt bilag.
            
         
               (4)
            
            
               Direktiv 76/756/EØF bør derfor ændres i overensstemmelse hermed.
            
         
               (5)
            
            
               Foranstaltningerne i dette direktiv er i overensstemmelse med udtalelse fra Udvalget for Tilpasning til den Tekniske Udvikling —
            
         UDSTEDT FØLGENDE DIREKTIV:
   Artikel 1
   Bilag II til direktiv 76/756/ EØF erstattes af bilaget til nærværende direktiv.
   Artikel 2
   Med virkning fra den 10. juli 2011 gælder det, at medlemsstaterne, hvis kravene i direktiv 76/756/ EØF som ændret ved nærværende direktiv ikke er opfyldt, af grunde, der vedrører om montering af lygter og lyssignaler, skal anse typeattester, som i henhold til bestemmelserne i direktiv 70/156/EØF ledsager nye køretøjer, for ugyldige for så vidt angår artikel 7, stk. 1, i samme direktiv.
   Artikel 3
   1.   Medlemsstaterne vedtager og offentliggør senest den 9. juli 2008 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv.
   De gennemfører disse bestemmelser fra den 10. juli 2008.
   Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   2.   Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.
   Artikel 4
   Dette direktiv træder i kraft på tyvendedagen efter offentliggørelsen i Den Europæiske Unions Tidende.
   Artikel 5
   Dette direktiv er rettet til medlemsstaterne.
   
      Udfærdiget i Bruxelles, den 18. juni 2007.
      
         
            På Kommissionens vegne
         
         Günter VERHEUGEN
         
         
            Næstformand
         
      
   
   
      (1)  EFT L 42 af 23.2.1970, s. 1. Senest ændret ved direktiv 2006/96/EF (EUT L 363 af 20.12.2006, s. 81).
   
      (2)  EFT L 262 af 27.9.1976, s. 1. Senest ændret ved Kommissionens direktiv 97/28/EF (EFT L 171 af 30.6.1997, s. 1).
   
      (3)  EUT L 137 af 30.5.2007, s. 1.
   
      BILAG
      
         
            »BILAG II
            
                        1.
                     
                     
                        De tekniske krav er de forskrifter, der er anført i punkt 2, 5 og 6 og i bilag 3-9 i UN/ECE-regulativ nr. 48 (1).
                     
                  
                        2.
                     
                     
                        For så vidt angår anvendelsen af de i punkt 1 nævnte bestemmelser gælder følgende:
                        
                                    a)
                                 
                                 
                                    »Ulastet køretøj« betyder et køretøj, hvis masse er beskrevet i punkt 2.6 i tillæg 1 til bilag I til dette direktiv, dog uden fører.
                                 
                              
                                    b)
                                 
                                 
                                    »Meddelelsesformular« skal forstås som typegodkendelsesattest, jf. tillæg 2 til bilag I til dette direktiv.
                                 
                              
                                    c)
                                 
                                 
                                    Ved »kontraherende parter til de pågældende regulativer« forstås »medlemsstaterne«.
                                 
                              
                                    d)
                                 
                                 
                                    Henvisningen til regulativ nr. 3 læses som henvisning til direktiv 76/757/EØF.
                                 
                              
                                    e)
                                 
                                 
                                    Fodnote 2 i punkt 2.7.25 finder ikke anvendelse.
                                 
                              
                                    f)
                                 
                                 
                                    Fodnote 8 i punkt 6.19 finder ikke anvendelse.
                                 
                              
                                    g)
                                 
                                 
                                    Fodnote 1 i bilag 5 skal forstås som: »For så vidt angår definitioner af klasserne henvises til bilag II A til direktiv 70/156/EØF«.
                                 
                              
                  
                        3.
                     
                     
                        Uden at anvendelsen af kravene i artikel 8, stk. 2, litra a) og c), og stk. 3, i direktiv 70/156/EØF og kravene i særdirektiverne berøres heraf, er montering af enhver anden form for lygter og lyssignaler end dem, der er defineret i punkt 2.7 i UN/ECE-regulativ nr. 48 forbudt.
                     
                  
      
      
         (1)  EUT L 137 af 30.5.2007, s. 1.«